લાલ સાડીમાં સજજ મહિલાઓ, ઝભ્ભામાં સજજ યુવકો, કપાળમાં માં ઉમિયાની પ્રસાદી સ્વરૂપ તીલક, માં ઉમિયાના કાર્યની કટિબદ્ધતાના પ્રતિકરૂપે ગળામાં ખેસ અને દિવ્ય ભવ્ય સુશોભીત માં ઉમીયાના રથ સાથે ૧૦૦૦થી વધુ કડવા પાટીદાર યુવાનો- યુવતીઓની બાઈક રેલી જયારે રાજકોટના રાજમાર્ગો પણ ફરી ત્યારે ભકિત અને શકિતનું અનુપમ દ્રશ્ય જોવા મળ્યું હતું. તા. ૧૮ થી રર ડિસેમ્બર દરમ્યાન ઉંઝા ખાતે યોજાનારા માં ઉમિયાના લક્ષચંડી મહાયજ્ઞમાં દર્શનાર્થે પહોંચવા રાજકોટમાં વસતા કડવા પાટીદારના પ્રત્યેક ઘર સુધી માં ઉમિયાનું નિમંત્રણ પહોચાડવા એક ભવ્ય બાઈક રેલીનું આયોજન કરાયું હતું.